Rossiyaning Qozon shahrida birinchi MDH o‘yinlari o‘z yakuniga yetdi. Bellashuvlarning so‘nggi kunida O‘zbekiston dzyudochilari jamoaviy bahslarda oltin medalga sazovor bo‘lishdi. Shu tariqa O‘zbekiston delegatsiyasi 23ta oltin, 32ta kumush, 36ta bronza — jami 91ta medal qo‘lga kiritdi va umumjamoa hisobida 9 mamlakat ichida 2-o‘rinni egalladi. 1-o‘rin mezbon Rossiyaga nasib etgan bo‘lsa, Qozog‘iston kuchli uchlikni yakunlab berdi.